section_heading: Opis
paragraph_text: Hrani se uglavnom lišćem, folivoran je, a kutnjaci su prilagođeni takvom načinu prehrane. Ponekad jede i druge biljne dijelove, kao što su pupoljci, cvjetovi i sjemenke. Najveći dio dana, oko 70% provodi odmarajući se na granama drveća. Živi u skupinama sastavljenim od 2 do 16 životinja. Prosječna težina odraslog mužjaka je 7,62 kilograma, dok su ženke nešto lakše sa svojih 6,02 kilograma.